867 vk. grade (15de)
Die Boogskutter (Latyn: Sagittarius) is ’n sterrebeeld in die suidelike hemelruim wat deel van die diereriem uitmaak.
Messier 54 was die eerste bolvormige sterreswerm wat buite die Melkweg gevind is.
Alpha Sagittarii is die hoofster van die sterrebeeld, maar met ’n helderheid van 3,96 mag is dit nie die helderste een nie. Daar is 22 sterre wat sover bekend planete het – die meeste van al die konstellasies.
Die Melkweg is naby die Boogskutter op sy digste omdat die galaktiese middelpunt hier lê. Daarom bevat die sterrebeeld baie sterreswerms en newels. Een van die helderste sterreswerms is Messier 55. Van die bekendste newels is die Lagune-newel (Messier 8), Omega-newel (Messier 17) en die Driespletige Newel (Messier 20), ’n groot newel met ’n paar baie jong, warm sterre.
In 1999 is geglo ’n gewelddadige uitbarsting by V4641 Sagittarii het die naaste bekende swartkolk aan die Aarde onthul, maar later is ontdek die swartkolk is veel verder as wat aanvanklik vermoed is.
Die Babiloniërs het die Boogskutter geïdentifiseer as die god Nerigal of Nergal, ’n vreemde wese wat met ’n pyl en boog skiet. Hy is gewoonlik uitgebeeld met vlerke, twee koppe en ’n skerpioenagtige angel bo sy meer konvensionele perdestert.
↑ "First Globular Cluster Outside the Milky Way". URL besoek op 9 November 2011.
↑ “Dramatic Outburst Reveals Nearest Black Hole”. National Radio Astronomy Observatory. URL besoek op 2008-08-30.
Wikimedia Commons het meer media verwant aan: Boogskutter
Ontsluit van "http://af.wikipedia.org/w/index.php?title=Boogskutter_(sterrebeeld)&oldid=1157837"	Kategorie: Sterrebeelde	Navigasie-keuseskerm
Die bladsy is laas op 5 April 2013 om 22:56 bygewerk.